Kuinka suosittua asp-säästäminen nykyään on?
ASP-säästämisen suosio on kasvanut voimakkaasti viimeisen kymmenen vuoden aikana.
Esimerkiksi syksyllä 2019 voimassa olevia ASP-tilejä oli Suomessa yli 150 000 kappaletta ja niillä makasi rahaa kaikkiaan yli 1,1 miljardia euroa. Kymmenen vuotta aiemmin vastaavat lukemat olivat 24 000 tiliä ja 128 miljoonaa talletettua euroa.
Luvut perustuvat Finanssiala ry:n eli entisen Finanssialan keskusliiton julkaisemiin tietoihin.
fi
Kuka voi avata asp-tilin?
Voit avata asp-tilin, jos olet 15-39-vuotias, etkä ole aiemmin omistanut mistään asunnosta yli 50 prosenttia. Omistusehtoa ei kuitenkaan sovelleta, jos olet ennen tilin avaamista saanut vastikkeetta omistukseesi alle 100 prosentin määräosan asunnosta.
Et kuitenkaan menetä ASP-kelpoisuuttasi, jos säästämisen aloittamisen jälkeen saat vastikkeetta haltuusi 100 prosenttia asunnosta, esimerkiksi perintönä.
Lue artikkelista lisätietoa tilin avaamista koskevista ehdoista ja poikkeuksista.
fi
Mitkä ovat asp-säästämisen ja asp-lainan hyödyt?
ASP-säästämisen hyötyjä ovat talletuksille maksettavat verottomat korot eli yhden prosentin normaali talletuskorko sekä 2-4 prosentin lisäkorko, joka maksetaan, kun asuntokauppa on solmittu.
Valtionkonttorin ohjeistuksen mukaan pankin tulisi myös tarjota ASP-lainalle muita ensiasuntolainoja edullisempaa korkoa.
ASP-lainalle voit myös saada maksuttoman valtiontakauksen sekä korkotukiedun ensimmäiseksi kymmeneksi vuodeksi.
Yksityiskohtaisemmat lisätiedot asp:n hyödyistä löydät artikkelista.
fi
Mitä ASP-säästäminen tarkoittaa?
ASP tarkoittaa asuntosäästöpalkkiolakiin perustuvaa järjestelmää, jolla valtio kannustaa nuoria ja nuoria aikuisia ensimmäisen oman asunnon hankkimiseen.
Perusperiaate on tämä: kun olet avannut valitsemaasi pankkiin ASP-tilin ja säästänyt sille 10 prosenttia asunnon ostohinnasta, pankki voi lainata sinulle loppuosuuden ASP-lainana.
ASP-tilille sinun tulee säästää 150-3000 euroa kahdeksana eri vuosineljänneksenä. Näiden vuosineljännesten ei kuitenkaan tarvitse olla peräkkäisiä. Nopeimmillaan säästöaika on näin ollen kaksi vuotta.
fi